Susiluolan kaivaukset jatkuvat jälleen
Paleoliittiselle kivikaudelle ajoittuvasta ihmisen oleskelupaikasta toivotaan saatavan kattava ja aikaisempia tutkimustuloksia täydentävä kuva.
Karijoen ja Kristiinankaupungin rajalla sijaitsevan Susiluolan tutkimuksia jatketaan tänäkin kesänä. Museoviraston, Geologian tutkimuskeskuksen ja Helsingin yliopiston ajoituslaboratorion tänään alkaneet kaivaukset jatkuvat kuuden viikon ajan.
Susiluola on Pohjoismaiden ainoa löydetty paleoliittiselle kivikaudelle sijoittuva ihmisen oleskelupaikka. Vanhimmat todisteet ihmisen majailusta luolassa ajoittuvat noin 130 000 vuoden taakse.
Vuonna 1997 alkaneiden kaivausten ansiosta luolasta on löytynyt monia kivikautisia työkaluja, niiden valmistamisessa muodostuneita iskoksia sekä merkkejä tulenpidosta. Luista ei kuitenkaan ole näkynyt jälkeäkään.
Tämän kesän kaivauksissa on tarkoitus tutkia Susiluolan suuaukon edustaa sekä tehdä lisäkaivauksia myös esiin kaivetun luolan peräosassa.
Tavoitteena täydentää aiemmin saatua kuvaa
Tämän kesän kaivaukset ovat osa kolmivuotiseksi suunniteltua tutkimusprojektia. Projektin tarkoituksena on saada kattava ja aikaisempia tutkimustuloksia täydentävä kuva Susiluolan ja mahdollisesti myös lähiluolien stratigrafiasta eli maakerrosten kasautumisesta sekä maakerrostumien iästä.
Tutkijoiden mukaan on mahdollista, että luolan peräosista voisi löytyä jopa noin 300 000 vuotta vanhoja maakerrostumia. Lisäksi tavoitteena on löytää luolasta ja sen ympäristöstä lisää merkkejä ihmisen oleskelusta, tietoa varhaisihmisen toimintaan liittyvistä rakenteista sekä ajoittaa ihmistoiminnan eri vaiheet luolassa.
Tutkijat toivovat saavansa niin laajan löytöaineiston, että sitä voisi tilastollisesti verrata Euroopan muiden paleoliittisten löydösten kanssa.
Tutkijat arvelevat, että luolassa oleskellut ihminen on ehkä ollut Neandertalin ihminen.
(MTV3-STT)
Uusimmat uutisvideot
Kansanedustaja Lapintie: Onko Wahlroos vähän jälkijunassa?2 min
Wahlroos: Valta karannut päättäjiltä3 min
Tanskassa maailman paras eläkejärjestelmä2 min
Pohjois-Italialla tavoitteena suurempi autonomia1 min 25 s
Andre Noel Chaker käänsi Sibeliuksen Finlandian englanniksi2 min
Joka neljäs kyläkauppa harkitsee lopettamista1 min 50 s
Sataa suomalaisnäyttelijää ahdisteltu2 min
Harva kunta nostamassa veroprosenttia1 min 35 s
Espanjan hallitus haluaa rajoittaa Katalonian itsehallintoa1 min 24 s
Rajoy antoi Katalonian aluehallitukselle potkut2 min
Poliisi piti uusnatsit ja vastamielenosoittajat erillään
Kirurgit varoittavat: Asiakassetelin laajentamisesta erikoissairaanhoitoon huomattavia riskejä1 min 35 s
Katalonialaiset osoittaneet mieltä nostamalla rahaa2 min
Länsimetron aloitus lykkääntyy jälleen1 min 57 s
Näin Länsimetroprojekti on edennyt2 min
Lääkärikansanedustajat kritisoivat sotea2 min
Hannu Himanen: Kansanäänestys Natosta olisi riski1 min 58 s
PK-yritykset paikallisen sopimisen kannalla1 min 51 s
Merkkivaatteiden kierrätys yleistyy8 min
HUS-pomo kuluneen viikon sote-show:sta: "Poliittista kermankuorintaa"